
7 Μαρτίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 813 


ΑΠΟΦΑΣΕΙΣ 

Αριθμ. 9845 _ 

Έγκριση Κανονισμού Διδακτορικών Σπουδών 
τουΤμήματος ΕικαστικώνΤεχνών και Επιστημών 
της Τέχνης της Σχολής Καλών Τεχνών του Πανε¬ 
πιστημίου Ιωαννίνων. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(Αριθμ. Συνεδρίας 1043/2/15.02.2018, θέμα 9ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «Μετονομασία Τμήματος και 
ίδρυση-συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 
5.6.2013, τ.Α'). 

3. Τις διατάξεις των παρ. 1,2 και 3 του άρθρου 27 του 
ν. 4452/2017 (ΦΕΚ 17/15-2-2017, τ.Α'). 

4. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 114/ 
4-8-2017, τ.Α'). 

5. Τις διατάξεις του άρθρου 63 του ν. 4386/2016, που 
αφορά στη μετονομασία του Τμήματος. 

6. Την υπ'αριθμ. 163204/Ζ1 /29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

7. Την παρ. 3ε, του άρθρου 9, του ν. 3685/2008 «Θε¬ 
σμικό πλαίσιο για τις μεταπτυχιακές σπουδές» (ΦΕΚ 148/ 
16.7.2008, τ.Α'). 

8. Τις διατάξεις του ν. 4009/2011 «Δομή, λειτουργία, 
διασφάλιση ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων», (ΦΕΚ 195/ 
6-9-2011, τ.Α'), όπως τροποποιήθηκαν και ισχύουν. 

9. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016, τ.Α'), 
όπως τροποποιήθηκαν και ισχύουν. 

10. Την απόφαση της Γενικής Συνέλευσης της Σχολής 
ΚαλώνΤεχνών που, ως μονοτμηματική Σχολή, ασκεί και 
τις αρμοδιότητες της Συνέλευσης του Τμήματος Εικαστι- 
κώνΤεχνών και ΕπιστημώντηςΤέχνης (Συνεδρία αριθμ. 
42/31-1-2018). 

11. Την απόφαση της Συγκλήτου του Πανεπιστημίου 
Ιωαννίνων (συν. αριθμ. 1043/2/15-2-2018). 


12. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, ομόφωνα αποφασίζει: 

Την έγκριση του Κανονισμού Διδακτορικών Σπουδών 
του Τμήματος ΕικαστικώνΤεχνών και Επιστημών της 
Τέχνης της Σχολής ΚαλώνΤεχνών του Πανεπιστημίου 
Ιωαννίνων ως ακολούθως: 

ΠΑΝΕΠΙΣΤΗΜΙΟ ΙΩΑΝΝΙΝΩΝ 

ΤΜΗΜΑ ΕΙΚΑΣΤΙΚΩΝ ΤΕΧΝΩΝ ΚΑΙ ΕΠΙΣΤΗΜΩΝ ΤΗΣ 
ΤΕΧΝΗΣ ΤΗΣ ΣΧΟΛΗΣ ΚΑΛΩΝ ΤΕΧΝΩΝ 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ (Κ.Δ.Σ.) 

Άρθρο 1 
Γενικές Αρχές 

Ο τρίτος κύκλος σπουδών οργανώνεται σε Τμήματα 
Πανεπιστημίων, αυτοδύναμα ή μη, και οι διδακτορικοί 
τίτλοι απονέμονται από το Πανεπιστήμιο στο οποίο 
ανήκει το Τμήμα (άρθρο 30 παρ. 4 του ν. 4485/2017). Ο 
τρίτος κύκλος σπουδών του τμήματος Ε.Τ.Ε.Τ., Σχολής 
Καλών Τεχνών του Π.Ι. περιλαμβάνει την εκπόνηση Διδα¬ 
κτορικής Διατριβής (Δ.Δ.).Το Πρόγραμμα Διδακτορικών 
Σπουδών τουΤμήματος Ε.Τ.Ε.Τ. του Π.Ι. αποσκοπεί στην 
προαγωγή, εξειδίκευση και θεμελίωση της επιστημονι¬ 
κής γνώσης σε κλάδους που σχετίζονται με την τέχνη 
και στην καλλιέργεια της εικαστικής πρακτικής οδηγεί 
δε στην απόκτηση Διδακτορικού Διπλώματος, το οποίο 
απονέμεται από το Π.Ι. 

Στον παρόντα Εσωτερικό Κανονισμό Διδακτορικών 
Σπουδών (Κ.Δ.Σ.) αποτυπώνονται η δομή και οι κανόνες 
λειτουργίας του Προγράμματος Διδακτορικών Σπουδών 
τουΤμήματος Ε.Τ.Ε.Τ.του Π.Ι., όπωςαυτός καταρτίστηκε 
και έγινε δεκτός με ομόφωνη απόφαση της Γ. Σ. του Τμή¬ 
ματος στην υπ' αριθμ. 42/31-01 -2018 τακτική συνεδρία 
της, εγκρίθηκε από τη Σύγκλητο του Π.Ι., δημοσιεύθηκε 
στην Εφημερίδα της Κυβερνήσεως, αναρτήθηκε στον 
διαδικτυακό τόπο του Τμήματος Ε.Τ.Ε.Τ. του Π. I. (Γιΐΐρ:// 
νννννν.3Γΐ5.υοί·9Γ) και κοινοποιήθηκε στο Υπουργείο Παι¬ 
δείας, Έρευνας και Θρησκευμάτων. 

Άρθρο 2 
Νομικό πλαίσιο 

Το Πρόγραμμα Διδακτορικών Σπουδών του Τμήμα¬ 
τος Ε.Τ.Ε.Τ. του Π.Ι. οργανώνεται, δομείται και λειτουρ¬ 
γεί σύμφωνα με τις διατάξεις του ν. 4485/2017 και τις 
λοιπές ισχύουσες σχετικές διατάξεις (ν. 3685/2008 

(Αρ. Φύλ. 148) άρθρο 6.1.δ/άρθρο 9 παρ. 3 εδάφιο ε' 
του ν. 3685/2008 που παραμένει σε ισχύ σύμφωνα με 
το άρθρο 88 περ. α'του ν. 4485/2017/άρθρο 13Α του 
ν. 4310/2014, όπως αντικαταστάθηκε με το άρθρο 12 του 
ν. 4386/2016 (Α' 83) /ν. 4186/2013, άρθρο 39, παρ. 18/ ν. 
5343/32, άρθρο 202, παρ. 2).Το Πρυτανικό Συμβούλιο 
του Π.Ι. έχει την ευθύνη της τήρησης του νόμου σε ότι 
αφορά στην εκπόνηση Δ.Δ. στο Τμήμα Ε.Τ.Ε.Τ. του Π.Ι. 
(άρθρο 30 παρ. 5 του ν. 4485/2017). 

Άρθρο 3 

Δικαίωμα Υποβολής Αίτησης 

Δικαίωμα υποβολής αίτησης για εκπόνηση Δ.Δ. στο 
Τμήμα Ε.Τ.Ε.Τ. του Π.Ι. έχουν όσοι πληρούν τις κάτωθι 
προϋποθέσεις: 

• Είναι πτυχιούχοι Α.Ε.Ι. (Πανεπιστημίου ή ΤΕΙ) της ημε¬ 
δαπής ή αναγνωρισμένου ως ισότιμου ιδρύματος της αλ¬ 
λοδαπής Κάτοχοι Διπλώματος Μεταπτυχιακών Σπουδών 
(Δ.Μ.Σ.) του Τμήματος Ε.Τ.Ε.Τ. του Π.Ι. ή κάτοχοι Δ.Μ.Σ. 
άλλου Τμήματος ελληνικού ή ξένου ΑΕΙ. Είναι δυνατό 
επίσης να γίνουν δεκτοί από τη Συνέλευση του Τμήμα¬ 
τος Ε.Τ.Ε.Τ. του Π.Ι. και κάτοχοι Δ.Μ.Σ. άλλων Τμημάτων 
ή Σχολών ή κάτοχοι ενιαίου και αδιάσπαστου τίτλου 
σπουδών μεταπτυχιακού επιπέδου κατά το άρθρο 46 
του ν. 4485/2017, ύστερα από τεκμηριωμένη εισήγηση 
της Τριμελούς Επιτροπής του άρθρου 7 του παρόντος 
ΚΑΣτουΤμήματος Ε.Τ.Ε.Τ.του Π.Ι. Με απόφαση τηςΣυ- 
νέλευσης του Τμήματος Ε.Τ.Ε.Τ. του Π.Ι. είναι δυνατό να 
καθορίζονται πρόσθετες υποχρεώσεις παρακολούθησης 
μεταπτυχιακών μαθημάτων ή/και εξετάσεων σε ευρύτε¬ 
ρες θεματικές περιοχές για τους υποψήφιους διδάκτορες 
που είναι κάτοχοι συναφούς ή συγγενούς Δ.Μ.Σ. 

• Σε ειδικές περιπτώσεις επιτρέπεται να γίνουν δεκτοί 
ως Υποψήφιοι Διδάκτορες και μη κάτοχοι Διπλώματος 
Μεταπτυχιακών Σπουδών (Δ.Μ.Σ.), μετά από σχετική ει¬ 
σήγηση Τριμελούς Επιτροπής, η οποία ορίζεται από τη 
Συνέλευση του Τμήματος Ε.Τ.Ε.Τ. του Π.Ι. Στην εισήγηση 
αυτή συνεκτιμώνται και αξιολογούνται η συνάφεια των 
σπουδών του υποψηφίου, το τυχόν δημοσιευμένο επι¬ 
στημονικό έργο του, η προσφορά του στην ελληνική 
και παγκόσμια τέχνη, η γλωσσομάθειά του και η γενική 
συγκρότηση του φακέλου του. Η Συνέλευση του Τμή¬ 
ματος Ε.Τ.Ε.Τ. του Π.Ι. είναι δυνατόν, μετά από εισήγηση 
της ως άνω Τριμελούς Επιτροπής, να ορίσει έναν αριθ¬ 
μό προπτυχιακών ή/και μεταπτυχιακών μαθημάτων, τα 
οποία ο υποψήφιος υποχρεούται να παρακολουθήσει 
και σε ορισμένες περιπτώσεις, κατά την εισήγηση της 
Επιτροπής, να περατώσει με επιτυχία. 

Άρθρο 4 

Χρονική διάρκεια 

Η χρονική διάρκεια για την απόκτηση του διδακτο¬ 
ρικού διπλώματος δεν μπορεί να είναι μικρότερη από 
τρία (3) πλήρη ημερολογιακά έτη από την ημερομηνία 
ορισμού της τριμελούς συμβουλευτικής επιτροπής. Ο 
μέγιστος χρόνος ολοκλήρωσης της Δ.Δ. ορίζεται στα 
δώδεκα (12) εξάμηνα. Σε ειδικές περιπτώσεις υπάρχει η 
δυνατότητα να χορηγείται παράταση του μεγίστου χρό¬ 
νου για τέσσερα (4) ακόμη εξάμηνα, ύστερα από ειδικά 
αιτιολογημένη πρόταση της Συμβουλευτικής Επιτροπής 


και απόφαση της Συνέλευσης του Τμήματος Ε.Τ.Ε.Τ. του 
Π.Ι (άρθρο 45, παρ.2.του ν. 4485/2017). 

4.1. Σε εξαιρετικές περιπτώσεις, μετά από πρόταση 
της Συμβουλευτικής Επιτροπής (Σ.Μ.Σ) και ειδικά αιτι¬ 
ολογημένη απόφαση της Γ.Σ του Τμήματος Ε.Τ.Ε.Τ. του 
Π.Ι, είναι δυνατόν να μην προσμετράτε συγκεκριμένη 
χρονική περίοδος στη διάρκεια εκπόνησης της Δ.Δ. 
(βλ. ν. 3685/2008 (Αρ. Φύλ. 148) άρθρο 6.1.δ). 

4.2.0 υποψήφιος Διδάκτορας δύναται να αιτηθεί, για 
σοβαρούς λόγους (υγείας, οικονομικούς, οικογενειακούς, 
εγκυμοσύνη, στράτευση κ.ά.), αναστολής Διδακτορικών 
Σπουδών για δύο (2) συνεχόμενα εξάμηνα κατ' ανώτα¬ 
το όριο. Ο υποψήφιος Διδάκτορας υποβάλλει σχετική 
αίτηση στη Γραμματεία του Τμήματος Ε.Τ.Ε.Τ. του Π.Ι., 
συνοδευόμενη από το σύνολο των απαραίτητων δικαι- 
ολογητικών, που κατά τη γνώμη του, τεκμηριώνουν τους 
σοβαρούς λόγους για τους οποίους αιτείται αναστολής 
σπουδών. Η Γραμματεία του Τμήματος Ε.Τ.Ε.Τ. του Π.Ι., 
εντός αποκλειστικής προθεσμίας δέκα (10) ημερών, 
διαβιβάζει τη σχετική αίτηση με τα υποβληθέντα δικαι- 
ολογητικά στην Τριμελή Συμβουλευτική Επιτροπή, η 
οποία, με αιτιολογημένη έκθεση της, εισηγείται σχετικά 
στοΤμήμα Ε.Τ.Ε.Τ.του Π.Ι.,το οποίο εγκρίνει ή απορρίπτει 
την αίτηση. Κατά τη χρονική διάρκεια της αναστολής Δι¬ 
δακτορικών Σπουδών αίρεται η ιδιότητα του υποψήφιου 
Διδάκτορα του Τμήματος Ε.Τ.Ε.Τ. του Π.Ι., καθώς και το 
σύνολο των δικαιωμάτων που απορρέουν απ'αυτήν, το 
δε χρονικό διάστημα της αναστολής δεν προσμετράτε 
στον συνολικό χρόνο εκπόνησης της Δ.Δ. 

4.3. Μετά από αίτηση του υποψήφιου Διδάκτορα και 
αιτιολογημένη εισήγηση της Τριμελούς Συμβουλευτι¬ 
κής Επιτροπής προς το Τμήμα Ε.Τ.Ε.Τ. του Π.Ι. δύναται 
να υπάρξει εξειδίκευση ή αλλαγή τίτλου της Δ.Δ. καθώς 
και αλλαγή της γλώσσας εκπόνησης της ΔΑ. Το Τμήμα 
Ε.Τ.Ε.Τ. του Π.Ι. εγκρίνει ή απορρίπτει με απόλυτη πλειο- 
ψηφία των μελών του την αλλαγή, την εξειδίκευση του 
τίτλου ή την αλλαγή της γλώσσας εκπόνησης της Δ.Δ. 
Σε περίπτωση έγκρισης της αίτησης,ο μέγιστος χρόνος 
για την εκπόνηση της Δ.Δ. δεν μεταβάλλεται και προσ¬ 
διορίζεται με βάση την πρώτη παράγραφο του άρθρου 
4 του παρόντος Κ.Δ.Σ. 

4.4. Μετά από αίτηση του υποψήφιου Διδάκτορα και 
αιτιολογημένη εισήγηση της Τριμελούς Συμβουλευτι¬ 
κής Επιτροπής προς το Τμήμα Ε.Τ.Ε.Τ. του Π.Ι. δύναται 
να υπάρξει αλλαγή θέματος της υπό εκπόνηση Δ.Δ. Το 
Τμήμα Ε.Τ.Ε.Τ. του Π.Ι. εγκρίνει ή απορρίπτει με απόλυτη 
πλειοψηφία των μελών του την αλλαγή θέματος της Δ.Δ. 
Σε περίπτωση έγκρισης αλλαγής του θέματος, επανα¬ 
λαμβάνεται η διαδικασία του άρθρου 7 του παρόντος 
Κ.Δ.Σ. (παρ. 5 και εξής). 

Άρθρο 5 

Δικαιώματα/Παροχές και 

Υποχρεώσεις Υποψήφιων Διδακτόρων 

5.1. Οι Διδακτορικές Σπουδές του Τμήματος Ε.Τ.Ε.Τ. του 
Π.Ι. προσφέρονται δωρεάν. 

5.2. Οι υποψήφιοι Διδάκτορες του Τμήματος Ε.Τ.Ε.Τ. 
του Π.Ι. μέχρι πέντε (5) πλήρη ακαδημαϊκά έτη από την 
πρώτη εγγραφή τους (δηλ. τον ορισμό της Τριμελούς 

Συμβουλευτικής Επιτροπής) διατηρούν όλα τα δικαι¬ 
ώματα και τις παροχές που προβλέπονται και για τους 
φοιτητές του β' κύκλου σπουδών: οικονομική στήριξη, 
βραβεία, διακρίσεις και υποτροφίες, φοιτητική μέριμνα, 
τεχνολογική υποβοήθηση, εκπροσώπηση, κ.ά. 

5.3. Οι ΔιδάκτορεςτουΤμήματος Ε.Τ.Ε.Τ. του Π.Ε, μέχρι 
και πέντε (5) έτη μετά την απονομή του Διδακτορικού 
Διπλώματος, διατηρούν δικαιώματα πρόσβασης, δα¬ 
νεισμού και χρήσης των ηλεκτρονικών υπηρεσιών των 
πανεπιστημιακών βιβλιοθηκών του Π.Ι. 

5.4. ΥΠΟΧΡΕΩΣΕΙΣ 

Ο υποψήφιος Διδάκτορας του Τμήματος Ε.Τ.Ε.Τ. του 
Π.Ι. υποχρεούται σε ανανέωση της εγγραφής του ανά 
ακαδημαϊκό έτος. Σύμφωνα με το άρθρο 10 του παρό¬ 
ντος Κ.Δ.Σ. ο υποψήφιος Διδάκτορας υποχρεούται σε 
ετήσια προφορική παρουσίαση και υποβολή αναλυτικού 
υπομνήματος ενώπιον της Τριμελούς Συμβουλευτικής 
Επιτροπής σχετικά με την πρόοδο της Διατριβής του. 
Επιτρέπεται η χρήση τηλεδιάσκεψης. 

Άρθρο 6 

Συμμετοχή Υποψήφιων Διδακτόρων 

στην εκπαιδευτική διαδικασία 

Με απόφαση της Συνέλευσης του Τμήματος Ε.Τ.Ε.Τ. 
του Π.Ι. (άρθρο 9 παρ. 3 εδάφιο ε' του ν. 3685/2008 
που παραμένει σε ισχύ σύμφωνα με το άρθρο 88 περ. 
α'του ν. 4485/2017) και κοινή απόφαση των Υπουργεί¬ 
ων Παιδείας και Οικονομικών δύναται να ανατεθεί σε 
υποψήφιους Διδάκτορες του Τμήματος Ε.Τ.Ε.Τ. του Π.Ι. 
η επικουρία μελών Δ.Ε.Π. του Τμήματος Ε.Τ.Ε.Τ. του Π.Ι. 
τόσο σε προπτυχιακό όσο και σε μεταπτυχιακό επίπεδο 
με ωριαία αντιμισθία, σε βάρος του τακτικού προϋπο¬ 
λογισμού του Π.Ι. 

Άρθρο 7 

Διαδικασία Επιλογής Υποψήφιων Διδακτόρων 

7.1. Οι αιτήσεις για εκπόνηση Διδακτορικής διατριβής 
κατατίθενται στην γραμματεία του τμήματος και εξε¬ 
τάζονται από την Σ.Ε. τον Σεπτέμβριο, Φεβρουάριο και 
Μάιο κάθε ακαδημαϊκού έτους. 

7.2. 0 υποψήφιος υποβάλλει κατά τη διάρκεια κάθε 
ακαδημαϊκού έτους, και ειδικότερα στις ημερομηνίες 
που προβλέπονται στην προηγούμενη παράγραφο, σχε¬ 
τική αίτηση στη Γραμματεία του Τμήματος Ε.Τ.Ε.Τ. του 
Π.Ι.) προσδιορίζοντας σε γενικές γραμμές το αντικείμενό 
της. Στην αίτηση αναγράφεται ο προτεινόμενος τίτλος, 
η προτεινόμενη γλώσσα εκπόνησης,η οποία μπορεί να 
είναι διάφορη της ελληνικής αν προβλέπεται από το οι¬ 
κείο κανονισμό Δ. Σ και ο προτεινόμενος ως επιβλέπων 
της Δ.Δ. ο οποίος ανήκει σε όσους έχουν δικαίωμα επί¬ 
βλεψης Δ.Δ. Η Συνέλευση του Τμήματος εξετάζει αν ο 
υποψήφιος πληροί τις προϋποθέσεις για την εκπόνηση 
διδακτορικής διατριβής με βάση τα κριτήρια που έχουν 
τεθεί σύμφωνα με τον Κ.Δ.Σ. 

Η αίτηση συνοδεύεται υποχρεωτικά από: 

• αναλυτικό βιογραφικό σημείωμα του υποψηφίου, 

• υπόμνημα τυχόν ερευνητικής ή/και συγγραφικής, 
επιστημονικής δραστηριότητας, συνοδευόμενο από τα 
σχετικά αποδεικτικά έγγραφα, βεβαιώσεις, ανάτυπα κτλ., 


• αναλυτικό προσχέδιο της προτεινόμενης Δ.Δ. 

■ αντίγραφο του Διπλώματος Μεταπτυχιακών Σπου¬ 
δών (Δ.Μ.Σ.) του υποψηφίου, 

• αντίγραφο του Πτυχίου του υποψηφίου, 

• πιστοποιητικά γλωσσομάθειας του υποψηφίου ή δή¬ 
λωση των γλωσσών στις οποίες επιθυμεί να εξεταστεί, 
σύμφωνα με όσα ορίζονται στην προκήρυξη θέσεων 
υποψήφιων διδακτόρων (βλ. ανωτ.) και τον παρόντα 
Κ.Δ.Σ. 

ΤΟΤΜΗΜΑ 

Η Συνέλευση του Τμήματος Ε.Τ.Ε.Τ. του Π.Ι., αφού λάβει 
υπόψη τις αιτήσεις που έχουν υποβληθεί, τις κατηγο¬ 
ριοποιεί με βάση την συνάφεια του ερευνητικού αντι¬ 
κειμένου και ορίζει μία Τριμελή Επιτροπή Αξιολόγησης 
ανά κατηγορία αιτήσεων καθώς και τον Πρόεδρο της 
Επιτροπής αυτής. Επίσης στην ίδια Συνεδρία ορίζει επι¬ 
τροπή εξέτασης και βαθμολόγησης των υποψηφίων στις 
ξένες γλώσσες που, σύμφωνα με την αίτηση υποψηφιό- 
τητάςτους, επιθυμούν να εξεταστούν.Τα αποτελέσματα 
των εξετάσεων αυτών, με ευθύνη της Γραμματείας του 
Τμήματος Ε.Τ.Ε.Τ. του Π.Ι. και το αργότερο εντός δέκα 
(10) ημερών μετά τη σχετική εξέταση, αποστέλλονται 
στην Τριμελή Επιτροπή Αξιολόγησης των υποψηφίων. 

Κάθε Τριμελής Επιτροπή Αξιολόγησης, η οποία απο- 
τελείται από μέλη Δ.Ε.Π. του Τμήματος Ε.Τ.Ε.Τ. του Π.Ι., 
αξιολογεί τις υποψηφιότητες σε συνεδρία της την οποία 
συγκαλεί ο Πρόεδρός της, το αργότερο εντός είκοσι (20) 
ημερών μετά την αποστολή σε αυτήν από τη Γραμμα¬ 
τεία του Τμήματος Φιλολογίας του Π.Ι. του φακέλου των 
υποψηφιοτήτων και των αποτελεσμάτων της εξέτασης 
ξένων γλωσσών της προηγούμενης παραγράφου. Στη 
συνέχεια καλεί τους υποψήφιους σε συνέντευξη. 

Κατόπιν, εντός επτά (7) ημερών, η κάθε Επιτροπή Αξιο¬ 
λόγησης υποβάλλει στη Συνέλευση του Τμήματος Ε.Τ.Ε.Τ. 
του Π.Ι. αναλυτικό υπόμνημα, στο οποίο αναγράφονται 
οι λόγοι για τους οποίους ο υποψήφιος γίνεται δεκτός ή 
απορρίπτεται η αίτησή του και ο προτεινόμενος επιβλέ- 
πων, εφόσον αυτός δεν έχει προταθεί από τον υποψήφιο. 
Στα κριτήρια επιλογής συνεκτιμώνται: 

■ Ο βαθμός Πτυχίου. Ως υποψήφιοι Διδάκτορες του 
Τμήματος Ε.Τ.Ε.Τ. του Π.Ι. γίνονται δεκτοί όσοι έχουν λά¬ 
βει το Πτυχίο τους με βαθμό έξι και μισό (6,5) και άνω. 
Σε περίπτωση Πτυχίου που δεν ακολουθεί τη δεκαδική 
κλίμακα, η Επιτροπή Αξιολόγησης προβαίνει στη σχετι¬ 
κή αντιστοίχιση, με αιτιολογημένη έκθεσή της προς τη 
Συνέλευση του Τμήματος Ε.Τ.Ε.Τ. του Π.Ι. και στη βάση 
του Οδηγού Σπουδών του Τμήματος που απένειμε τον 
σχετικό προπτυχιακό τίτλο. 

• Ο βαθμός του Διπλώματος Μεταπτυχιακών Σπουδών 
(Δ.Μ.Σ.). Ως υποψήφιοι Διδάκτορες του Τ μήματος Ε.Τ.Ε.Τ. 
του Π.Ι. γίνονται δεκτοί όσοι έχουν λάβει Δίπλωμα Με¬ 
ταπτυχιακών Σπουδών (Δ.Μ.Σ.) με βαθμό επτά (7) και 
άνω. Σε περίπτωση Διπλώματος Μεταπτυχιακών Σπου¬ 
δών (Δ.Μ.Σ.) που δεν ακολουθεί τη δεκαδική κλίμακα, η 
Επιτροπή Αξιολόγησης προβαίνει στη σχετική αντιστοί- 
χιση, με αιτιολογημένη έκθεσή της προς τη Συνέλευση 
τουΤμήματος Ε.Τ.Ε.Τ. του Π.Ι. και στη βάση του Οδηγού 
Σπουδών του Τμήματος που απένειμε τον σχετικό με¬ 
ταπτυχιακό τίτλο. 

• Ο μέσος όρος των βαθμών προπτυχιακών και μετα¬ 
πτυχιακών μαθημάτων ειδίκευσης. 

• Το αναλυτικό προσχέδιο της Δ.Δ. 

• Η γλωσσομάθεια του υποψηφίου (βλ. κατωτ.). 

• Η προφορική συνέντευξη. Κατά την προφορική συ¬ 
νέντευξη κρίνεται η εξοικείωση του υποψηφίου με το 
αντικείμενο της προτεινόμενης Δ.Δ. και τη μεθοδολο¬ 
γία της σχετικής έρευνας, ελέγχεται η επιστημονική του 
υποδομή εν γένει, η βιβλιογραφική του ενημέρωση και 
η κριτική ικανότητά του. 

•τυχόν ερευνητική και/ή συγγραφική δραστηριότητα 

Οι υποψήφιοι Διδάκτορες του Τμήματος Ε.Τ.Ε.Τ. του 
Π.Ι. οφείλουν να γνωρίζουν υποχρεωτικά μία (1) από τις 
παρακάτω γλώσσες της επιλογής τους: Αγγλική, Γαλλική, 
Γερμανική, Ιταλική, Ισπανική. Η γνώση της ξένης γλώσ¬ 
σας τεκμαίρεται ως εξής: 

α) με κατάθεση πιστοποιητικού γλωσσομάθειας 61 για 
τη μία από τις 2 και Β2 για τη δεύτερη. 

Η Συνέλευση του Τμήματος Ε.Τ.Ε.Τ. του Π.Ι., αφού λάβει 
τη γνώμη του προτεινόμενου επιβλέποντος, τη συνε- 
κτιμά με το υπόμνημα της Επιτροπής Αξιολόγησης και 
εγκρίνει ή απορρίπτει αιτιολογημένα την αίτηση του 
υποψηφίου. Στην εγκριτική απόφαση της Συνέλευσης 
του Τμήματος Ε.Τ.Ε.Τ. του Π.Ι. ορίζεται και η γλώσσα συγ¬ 
γραφής της Δ.Δ, η οποία μπορεί να είναι διάφορη της 
Ελληνικής, μετά από αιτιολογημένη έκθεση της Επιτρο¬ 
πής Αξιολόγησης και του προτεινόμενου επιβλέποντος. 

Η Συνέλευση του Τμήματος Ε.Τ.Ε.Τ. του Π.Ι., μετά από 
αιτιολογημένη εισήγηση της ως άνω Επιτροπής Αξιο¬ 
λόγησης, δύναται να ορίσει ως προϋπόθεση για την 
εκπόνηση και την ολοκλήρωση της Δ.Δ. υποψηφίων 
πρόσθετες υποχρεώσεις, όπως ενδιάμεσα παραδοτέα, 
την παρακολούθηση ή/και επιτυχή περάτωση μαθήμα¬ 
τος ή μαθημάτων(σε προπτυχιακό ή/και μεταπτυχιακό 
επίπεδο) ή/και να αναθέσει σχετικό με το θέμα της Δ.Δ. 
επιστημονικό έργο και λοιπές υποχρεώσεις. 

Άρθρο 8 

Επίβλεψη Διδακτορικής Διατριβής (Δ.Δ.) 

8.1. Δικαίωμα επίβλεψης Διδακτορικών Διατριβών 
έχουν τα μέλη Δ.Ε.Π. α' βαθμίδας, αναπληρωτή και 
επίκουρου του Π.Ι. ή άλλου Α.Ε.Ι. ή ερευνητές Α', Β' ή Γ' 
βαθμίδας από ερευνητικά κέντρα του άρθρου 13Α του 
ν. 4310/2014 σε συνδυασμό με τις προβλέψεις του άρ¬ 
θρου 39.1 του ν. 4485/2017,συμπεριλαμβανομένων των 
ερευνητικών κέντρων της Ακαδημίας Αθηνών και του 
Ιδρύματος Ιατροβιολογικών Ερευνών της Ακαδημίας 
Αθηνών. 

8.2. Η Συνέλευση τουΤμήματος Ε.Τ.Ε.Τ.του Π.Ι. αναθέ¬ 
τει, άμα τη εγκρίσει της αίτησης του υποψηφίου, στον 
προτεινόμενο επιβλέποντα, σύμφωνα με την παράγρα¬ 
φο 3 του άρθρου 38 του ν. 4485/2017, την επίβλεψη 
της Δ.Δ. και ορίζει Τριμελή Συμβουλευτική Επιτροπή, 
με αρμοδιότητα να πλαισιώνει και να υποστηρίζει την 
εκπόνηση και συγγραφή της. 

8.3. Στην Τριμελή Συμβουλευτική Επιτροπή της προη¬ 
γούμενης παραγράφου μετέχουν ως μέλη ο επιβλέπων 
και δύο ακόμη μέλη Δ.Ε.Π. α' βαθμίδας, αναπληρωτή 
και επίκουρου από το Π.Ι. ή άλλο Α.Ε.Ι. ή καθηγητές 


αναγνωρισμένων ως ομοταγών ιδρυμάτων της αλλοδα¬ 
πής, οι οποίοι είναι κάτοχοι διδακτορικού διπλώματος, ή 
ερευνητές των βαθμιδών Α', Β'ή Γ'από ερευνητικά κέντρα 
του άρθρου 13Α του ν. 4310/2014, συμπεριλαμβανομέ¬ 
νων των ερευνητικών κέντρων της Ακαδημίας Αθηνών 
και του Ιδρύματος Ιατροβιολογικών Ερευνών της Ακαδη¬ 
μίας Αθηνών ή από αναγνωρισμένα ερευνητικά κέντρα 
ή ινστιτούτα της αλλοδαπής και έχουν το ίδιο ή συναφές 
γνωστικό αντικείμενο με την υπό κρίση Δ.Δ. Ως μέλη της 
Τριμελούς Συμβουλευτικής Επιτροπής είναι δυνατόν να 
ορίζονται και μέλη Δ.Ε.Π. τα οποία είναι σε άδεια. 

8.4. Στην Τριμελή Συμβουλευτική Επιτροπή μετέχει 
τουλάχιστον ένα (1) μέλος Δ.Ε.Π. από τις τρεις πρώτες 
βαθμίδες τουΤμήματος Ε.Τ.Ε.Τ. του Π.Ι. Ως ανώτατο όριο 
επίβλεψης Διδακτορικών Διατριβών ορίζονται οι οκτώ© 
ανά μέλος Δ.Ε.Π. του Τμήματος Ε.Τ.Ε.Τ. του Π.Ι. 

8.5. Αν για οποιονδήποτε λόγο ο επιβλέπων εκλείψει 
ή διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα (πέραν των έξι (6) συνε¬ 
χόμενων μηνών μετά από σχετικό έγγραφο του επιβλέ- 
ποντος καθηγητή ή/και του υποψήφιου Διδάκτορα), η 
Συνέλευση του Τμήματος Ε.Τ.Ε.Τ. του Π.Ι., εκτιμώντας 
τις περιστάσεις, αναθέτει σε άλλον επιβλέποντα την 
επίβλεψη της Δ.Δ., σύμφωνα με όσα ορίζονται στις 
προηγούμενες παραγράφους, έπειτα από αίτηση του 
υποψήφιου Διδάκτορα και τη σύμφωνη γνώμη του νέου 
προτεινόμενου επιβλέποντος. Σε περίπτωση που ο νέος 
προτεινόμενος επιβλέπων δεν συμφωνεί να αναλάβει 
την επίβλεψη της Δ.Δ., ένα από τα άλλα δύο (2) μέλη της 
Τριμελούς Συμβουλευτικής Επιτροπής αναλαμβάνουν 
την επίβλεψη της Δ.Δ. και, εφόσον είναι μέλη Δ.Ε.Π. του 
Τμήματος Ε.Τ.Ε.Τ. του Π.Ι., ακόμη και καθ'υπέρβαση του 
μέγιστου αριθμού υποψήφιων Διδακτόρων που ορίζεται 
πως είναι δυνατό να επιβλέπει κάθε επιβλέπων, σύμφωνα 
με όσα ορίζονται στον παρόντα Κ.Δ.Σ. 

8.6. Αν ο αρχικός επιβλέπων μετακινηθεί σε άλλο Α.Ε.Ι. 
ή Τμήμα του Π.Ι. ή συνταξιοδοτηθεί, συνεχίζει να τελεί 
χρέη επιβλέποντος των Διδακτορικών Διατριβών που 
έχει αναλάβει στοΤμήμα Ε.Τ.Ε.Τ. του Π.Ι., και ο τίτλος απο- 
νέμεται από το Π.Ι., στο οποίο ανήκει το Τμήμα Ε.Τ.Ε.Τ., 
όπου ξεκίνησε η εκπόνηση της Δ.Δ. 

Άρθρο 9 

Εκπόνηση Διδακτορικής Διατριβής (δ.δ.) 

με Συνεπίβλεψη 

Το Τμήμα Ε.Τ.Ε.Τ. του Π.Ι. είναι δυνατό να συνεργάζεται, 
σύμφωνα με το άρθρο 43 του ν. 4485/2017, μεΤμήματα 
ΑΕΙ, Ερευνητικά Κέντρα και Ινστιτούτα του άρθρου 13Α 
του ν. 4310/2014, όπως αντικαταστάθηκε με το άρθρο 
12 του ν. 4386/2016 (Α' 83), συμπεριλαμβανομένων των 
ερευνητικών κέντρων της Ακαδημίας Αθηνών, για την 
εκπόνηση Διατριβών με συνεπίβλεψη. Στην περίπτωση 
αυτή, τη διοικητική ευθύνη της εκπόνησης της διδα¬ 
κτορικής διατριβής αναλαμβάνει ένα από τα συνεργα- 
ζόμενα Ιδρύματα, ορίζεται ένας επιβλέπων από κάθε 
συνεργαζόμενο Ίδρυμα/φορέα και η εκπόνηση της Δ.Δ. 
διαρκεί τουλάχιστον εννέα (9) εξάμηνα από τον ορισμό 
των επιβλεπόντων μελών Δ.Ε.Π./ερευνητών.Τα σχετικά 
με τη διαδικασία εκπόνησης της Δ.Δ., από την επιλογή 

του υποψήφιου διδάκτορα έως και την απονομή του 
Διδακτορικού Τίτλου, καθώς και η χορήγηση ενιαίου 
ή χωριστού τίτλου σε περίπτωση συνεργασίας μεταξύ 
Ιδρυμάτων, προβλέπονται στο οικείο Ε.Π.Σ., που καταρτί¬ 
ζεται από τα συνεργαζόμεναΤμήματα/φορείς και εγκρί- 
νεται από την οικεία Σύγκλητο και τα συλλογικά όργανα 
διοίκησης των Ερευνητικών Κέντρων. Με απόφαση του 
Υπουργού Παιδείας, Έρευνας και Θρησκευμάτων, που 
δημοσιεύεται στην Εφημερίδα της Κυβερνήσεως, κα¬ 
θορίζεται κάθε σχετικό θέμα σχετικά με την εκπόνηση 
διδακτορικών διατριβών με συνεπίβλεψη με αναγνωρι¬ 
σμένα ως ομοταγή Ιδρύματα ή ερευνητικά κέντρα και 
ινστιτούτα της αλλοδαπής. 

Στην περίπτωση συνεπίβλεψηςΔ.Δ., στηνΤριμελή Συμ¬ 
βουλευτική Επιτροπή συμμετέχουν οι δύο επιβλέποντες 
και ένα μέλος που έχει μία από τις ιδιότητες που προβλέ- 
πονται στην παρ. 2 του άρθρου 39 του ν. 4485/2017, με 
την τήρηση σε κάθε περίπτωση του τελευταίου εδαφίου 
της παραγράφου αυτής. 

Άρθρο 10 

Διαδικασία Εκπόνησης 

Ο υποψήφιος Διδάκτορας, κάθε έτος από την 1 η 
έως την 30η Σεπτεμβρίου, παρουσιάζει προφορικά και 
υποβάλλει εγγράφως αναλυτικό υπόμνημα ενώπιον της 
Τριμελούς Συμβουλευτικής Επιτροπής σχετικά με την 
πρόοδο της διδακτορικής του Διατριβής. Αντίγραφο 
του υπομνήματος καθώς και σχόλια επ'αυτού από τον 
επιβλέποντα ή την Τριμελή Συμβουλευτική Επιτροπή, 
και εκθέσεις προόδου, σύμφωνα με όσα ορίζονται στον 
παρόντα Κ.Δ.Σ. (βλ. κατωτ.), καταχωρίζονται, με ευθύνη 
της ΓραμματείαςτουΤμήματοςΕ.Τ.Ε.Τ.του Π.Ι, στον ατο¬ 
μικό φάκελο του υποψήφιου Διδάκτορα. 

α) Οι εκθέσεις προόδου συζητούνται στη Συνέλευση 
του Τμήματος Ε.Τ.Ε.Τ. του Π.Ι. ύστερα από εισήγηση της 
Σ.Ε. 

β) Οι υποψήφιοι Διδάκτορες και οιΤριμελείςΣυμβου- 
λευτικές Επιτροπές ενημερώνονται από τη Γραμματεία 
τουΤμήματος Ε.Τ.Ε.Τ. του Π.Ι. αμέσως από την αρχή για 
τον ελάχιστο και μέγιστο χρόνο εκπόνησης της Δ.Δ. κα¬ 
θώς και για την υποχρέωσή τους ως προς τη σύνταξη 
της ετήσιας έκθεσης προόδου. 

Άρθρο 11 

Αξιολόγηση Διδακτορικής Διατριβής (δ.δ.) 

Μετά την ολοκλήρωση της συγγραφής της Δ.Δ. ο 
υποψήφιος Διδάκτορας υποβάλλει αίτηση στην Τριμε¬ 
λή Συμβουλευτική Επιτροπή, διά της Γραμματείας του 
Τμήματος Ε.Τ.Ε.Τ. του Π.Ι., για δημόσια υποστήριξη και 
αξιολόγηση της Διατριβής. 

11.1. Η Τριμελής Συμβουλευτική Επιτροπή αιτιολογη¬ 
μένα εγκρίνει ή απορρίπτει την αίτηση. Αν η Τριμελής 
Συμβουλευτική Επιτροπή αποδεχθεί την αίτηση του υπο¬ 
ψηφίου, τότε συντάσσει αναλυτική Εισηγητική Έκθεση 
και την υποβάλλει στη Συνέλευση τουΤμήματος Ε.Τ.Ε.Τ. 
του Π.Ι., πιστοποιεί την ολοκλήρωση της Δ.Δ. και αιτείται 
τον ορισμό επταμελούς Εξεταστικής Επιτροπής για την 
κρίση της. Σε περίπτωση που η Τριμελής Συμβουλευ¬ 
τική Επιτροπή δεν εγκρίνει την αίτηση του υποψήφιου 


Διδάκτορα για δημόσια υποστήριξη και αξιολόγηση της 
Διατριβής του, υποχρεούται να του παράσχει αναλυτι¬ 
κές παρατηρήσεις και σχόλια, με σκοπό τη βελτίωση της 
επιστημονικής ποιότητας της Διατριβής του, καθώς και 
ακριβές χρονοδιάγραμμα εντός του οποίου ο υποψήφιος 
οφείλει να επεξεργαστεί τη Διατριβή του, στη βάση των 
σχετικών παρατηρήσεων και σχολίων της Επιτροπής. 

11.2. Η Συνέλευση τουΤμήματος Ε.Τ.Ε.Τ. του Π.Ι., μετά 
απάτην κατάθεση θετικής ΕισήγησηςτηςΤριμελούςΣυμ¬ 
βουλευτικής Επιτροπής, ορίζει επταμελή Εξεταστική Επι¬ 
τροπή για την αξιολόγηση και βαθμολόγηση της Δ.Δ. του 
υποψήφιου Διδάκτορα. Στην επταμελή Εξεταστική Επι¬ 
τροπή μετέχουν τα μέλη τηςΤριμελούς Συμβουλευτικής 
Επιτροπής, εκτός από τα αφυπηρετήσαν τα μέλη αυτής, 
και τέσσερα (4) επιπλέον μέλη που πληρούν τα κριτή¬ 
ρια του άρθρου 39 παρ.2 β'εδάφιο του ν. 4485/2017 και 
έχουν την ίδια ή συναφή ειδικότητα με το επιστημονι¬ 
κό πεδίο της Δ.Δ. Η Τριμελής Συμβουλευτική Επιτροπή 
έχει δικαίωμα πρότασης προς το Τμήμα Ε.Τ.Ε.Τ. του Π.Ι. 
όσον αφορά στη σύνθεση της επταμελούς Εξεταστικής 
Επιτροπής. 

11.3. Κατά τη συγκρότηση της επταμελούς Εξεταστι¬ 
κής Επιτροπής, τα αφυπηρετήσαν τα μέλη τηςΤριμελούς 
Συμβουλευτικής Επιτροπής αντικαθίστανται από ισάριθ¬ 
μα, νέα μέλη που πληρούν τα κριτήρια του άρθρου 39 
παρ. 2 β' εδάφιο του ν. 4485/2017. Τα αφυπηρετήσαν τα 
μέλη διατηρούν το δικαίωμά τους να είναι παρόντα κατά 
τη διαδικασία δημόσιας παρουσίασης, αξιολόγησης και 
βαθμολόγησης της Δ.Δ. με δικαίωμα λόγου. Δεν έχουν 
ωστόσο δικαίωμα ψήφου. Μέλη Δ.Ε.Π. σε άδεια δύνανται 
να συμμετάσχουν ως μέλη της επταμελούς Εξεταστικής 
Επιτροπής. 

11.4. Μετά τον ορισμό της επταμελούς Εξεταστικής 
Επιτροπής, ο υποψήφιος καταθέτει στη Γραμματεία του 
Τμήματος Ε.Τ.Ε.Τ. του Π.Ι. επτά (7) αντίτυπα της Δ.Δ., τα 
οποία η Γραμματεία φροντίζει να παραδοθούν στα μέλη 
της επταμελούς εξεταστικής επιτροπής. 

11.5. Η Δ.Δ., εντός μηνός από τον ορισμό της επτα¬ 
μελούς Εξεταστικής Επιτροπής κατ'ανώτατο όριο, υπο¬ 
στηρίζεται από τον υποψήφιο Διδάκτορα δημόσια, επί 
σαράντα πέντε (45) λεπτά, ενώπιον της επταμελούς 
Εξεταστικής Επιτροπής. Η σχετική πρόσκληση, με ευ¬ 
θύνη της Γραμματείας του Τμήματος Ε.Τ.Ε.Τ. του Π.Ι., γνω¬ 
στοποιείται τουλάχιστον οκτώ (8) ημέρες πριν από την 
ημέρα της δοκιμασίας. Η διαδικασία της δημόσιας υπο¬ 
στήριξης προϋποθέτει τη φυσική παρουσία τουλάχιστον 
των τεσσάρων (4) μελών της επταμελούς Εξεταστικής 
Επιτροπής, ενώ τα λοιπά μέλη μπορούν να συμμετέχουν 
και μέσω τηλεδιάσκεψης. Ο υποψήφιος απαντά στα ερω¬ 
τήματα και αντιμετωπίζει τις κριτικές παρατηρήσεις των 
μελών της επταμελούς Εξεταστικής Επιτροπής. 

Στη συνέχεια ο υποψήφιος και το ακροατήριο αποχω¬ 
ρούν, ενώ η επταμελής Εξεταστική Επιτροπή συνεδρι¬ 
άζει χωρίς την παρουσία τρίτων με εξαίρεση τα τυχόν 
αφυπηρετήσαν τα μέλη τηςΤριμελούς Συμβουλευτικής 
Επιτροπής, με σκοπό να κρίνει τη Διατριβή ως προς την 
ποιότητα, την πληρότητα, την πρωτότυπη σκέψη και την 
συμβολή της στην επιστήμη ή την τέχνη, και με βάση 
τα κριτήρια αυτά διατυπώνει την αξιολόγησή της και 

τη βαθμολογεί. Η Δ.Δ. εγκρίνεται με πλειοψηφία πέντε 
(5) μελών της επταμελούς Εξεταστικής Επιτροπής κατ' 
ελάχιστο και συντάσσεται σχετικό πρακτικό με ευθύνη 
της ΓραμματείαςτουΤμήματος Ε.Τ.Ε.Τ.του Π.Ι.Τοπρακτι¬ 
κό, υπογεγραμμένο από το σύνολο των συμμετεχόντων 
στη διαδικασία της αξιολόγησης και βαθμολόγησης της 
Δ.Δ. μελών της επταμελούς Εξεταστικής Επιτροπής, δι¬ 
αβιβάζεται, σε αποκλειστική προθεσμία (10) ημερών 
από τη σύνταξή του την ημέρα της δοκιμασίας, διά της 
Γραμματείας,προς τη Συνέλευση του Τμήματος Ε.Τ.Ε.Τ. 
του Π.Ι. για τη διαδικασία της αναγόρευσης. Σε περί¬ 
πτωση που το σχετικό πρακτικό υπογράφεται από τέσ¬ 
σερα (4) μέλη της επταμελούς Εξεταστικής Επιτροπής 
και η σχετική Εισηγητική Έκθεση φέρει την υπογραφή 
του πέμπτου μέλους, ο Διδακτορικός Τίτλος χορηγείται 
εγκύρως (ν. 4186/2013, άρθρο 39, παρ. 18). Στο πρακτικό 
καταχωρίζονται συνοπτικά οι παρατηρήσεις της επτα¬ 
μελούς Εξεταστικής Επιτροπής και η τελική πρόταση με 
τον βαθμό που έλαβε η Δ.Δ. 

Η Δ.Δ. βαθμολογείται με βάση την κάτωθι βαθμολο¬ 
γική κλίμακα: 

• Άριστα με διάκριση (μόνο με ομόφωνη απόφαση της 
επταμελούς Εξεταστικής Επιτροπής) 

• Άριστα 

• Δίαν Καλώς 

• Καλώς 

Μετά την έγκριση της Δ.Δ. και την πιστοποίηση εκ 
μέρους της Τριμελούς Συμβουλευτικής Επιτροπής, με 
έγγραφό της προς τη Γραμματεία του Τμήματος Ε.Τ.Ε.Τ. 
του Π.Ι.,της ολοκλήρωσης πιθανών διορθώσεων, ο υπο¬ 
ψήφιος καταθέτει στη Γραμματεία τουΤμήματος Ε.Τ.Ε.Τ. 
του Π.Ι. τα είκοσι (20) αντίτυπα που προβλέπονται. 

Αντίτυπα της Δ.Δ. αποστέλλονται στο Κέντρο Τεκμηρί¬ 
ωσης του Ε.Ι.Ε., στην Εθνική Βιβλιοθήκη, στο Τμήμα Δη¬ 
μοσιευμάτων του Π.Ι., στη Βιβλιοθήκη του Π.Ι.,στονΤομέα 
εκπόνησηςτηςΔιατριβής,στιςΒιβλιοθήκεςτωνΤμημάτων 
Εικαστικών Τεχνών και Ιστορίας της τέχνης της χώρας, και 
στα μέλη τηςΤριμελούς Συμβουλευτικής και της επταμε¬ 
λούς Εξεταστικής Επιτροπής (από ένα αντίτυπο). 

Δομή Δ.Δ. 

Μετά την ολοκλήρωση της έρευνας, στη Δ.Δ. ως βιβλίο 
αναγράφονται: 

• Στο εξώφυλλο: Πανεπιστήμιο Ιωαννίνων, Σχολή, 
Τμήμα, Τομέας.Τίτλος διατριβής, όνομα, επώνυμο συγ¬ 
γραφέα, ο χαρακτηρισμός διδακτορική διατριβή, τόπος 
συγγραφής και έτος δημοσίευσης. 

■ Μετά το εξώφυλλο ακολουθεί ένα φύλλο κενό και 
στο επόμενο φύλλο (εσώφυλλο) επαναλαμβάνεται το 
κείμενο του εξωφύλλου. 

• Νομική κατοχύρωση τουΤμήματος Ε.Τ.Ε.Τ.: «Η έγκρι¬ 
ση της διδακτορικής διατριβής από τοΤμήμα Ε.Τ. Ε.Τ. του 
Πανεπιστημίου Ιωαννίνων δεν υποδηλώνει αποδοχή των 
γνωμών του συγγραφέα» (ν. 5343/32, άρθρο 202, παρ. 2). 

• Όνομα και τίτλος του επιβλέποντος και των δύο λοι¬ 
πών μελών της τριμελούς συμβουλευτικής επιτροπής με 
τους τίτλους τους σε χωριστή σελίδα. 

• Ονόματα και τίτλοι των μελών της επταμελούς εξε¬ 
ταστικής επιτροπής στην ίδια σελίδα. 

• Αφιέρωση, αν υπάρχει, σε χωριστή σελίδα. 


• Πρόλογος. 

• Ευχαριστίες. 

• Περίληψη στην ελληνική (1-2 σελίδες). 

• Πίνακας περιεχομένων. 

■ Εισαγωγή: ιστορική αναδρομή, πλήρης βιβλιογρα¬ 
φική ανασκόπηση, σκοπός της ερευνητικής εργασίας 
και μέθοδοι. 

• Ανάπτυξη του θέματος. 

• Συμπεράσματα. 

■ Περίληψη με εκτενή ανάλυση της διατριβής κατά 
προτίμηση στην αγγλική, και εναλλακτικά στη γαλλική 
ή γερμανική, όπου δίδεται ο τίτλος της διατριβής και το 
ονοματεπώνυμο του υποψήφιου διδάκτορα στην αντί¬ 
στοιχη γλώσσα. 

• Βιβλιογραφία, κατά τον Κανονισμό της Επετηρίδας 
Δωδώνη, με όλα τα ονόματα των συγγραφέων με τη σει¬ 
ρά που αναγράφονται στο άρθρο ή βιβλίο, με πλάγια 
γράμματα ο τίτλος του περιοδικού ή του βιβλίου, και με 
εισαγωγικά ο τίτλος του άρθρου- στη βιβλιογραφία πε¬ 
ριλαμβάνεται η αρίθμηση της πρώτης και της τελευταίας 
σελίδας του άρθρου. 

Σχήμα Δ.Δ. 

•Το εξώφυλλο είναι σκληρό χαρτί άριστης ποιότητας. 

• Το κείμενο της διδακτορικής διατριβής πρέπει να 
είναι ευανάγνωστο και τυπωμένο στη μία πλευρά του 
φύλλου. 

• Το κείμενο της τυπωμένης σελίδας έχει έκταση 15 
εκ. επί 23 εκ., με διάστιχο σε μεσαίο μέγεθος (1.5), με 
γράμματα 12άρια. 

• Η σελιδαρίθμηση μέχρι την ελληνόφωνη περίληψη εί¬ 
ναι λατινική, και το υπόλοιπο μέρος αραβική. Ο αριθμός 
των σελίδων ευρίσκεται στο κέντρο του άνω περιθωρίου. 

• Οι σημειώσεις τοποθετούνται στο τέλος κάθε σελίδας, 
με συνεχόμενη αρίθμηση κατά κεφάλαιο. 

•Τα σχήματα είναι καλλιτεχνικά σχεδιασμένα. 

• Οι εικόνες είναι ευδιάκριτες. 

• Υπάρχει συνάφεια μεταξύ σελίδας και κειμένου, σχη¬ 
μάτων, εικόνων και πινάκων. 

• Η εκτύπωση είναι σε χαρτί καλής ποιότητας. 

Άρθρο 12 

Αναγόρευση και Καθομολόγηση Διδακτόρων 

12.1. Η Συνέλευση τουΤμήματος Ε.Τ.Ε.Τ. του Π.Ι. ανα¬ 
γορεύει και καθομολογεί τον υποψήφιο διδάκτορα 
σε δημόσια Συνεδρία του Τμήματος. Ο Πρόεδρος του 
Τμήματος αναγιγνώσκει ενώπιον της Συνέλευσης του 
Τμήματος Ε.Τ.Ε.Τ. του Π.Ι. το πρακτικό της επιτυχούς ολο¬ 
κλήρωσης της δημόσιας δοκιμασίας και αξιολόγησης της 
Δ.Δ. Ακολουθεί η αναγόρευση και καθομολόγηση του 
υποψηφίου σε Διδάκτορα του Τμήματος. Στην εν λόγω 
Συνεδρίαση της Συνέλευσης του Τμήματος Ε.Τ.Ε.Τ. του 
Π.Ι. παρίσταται ο Πρύτανης ή ο Αντιπρύτανης, ο επιβλέ- 
πων καθηγητής, δυνητικά δε και ο Κοσμήτορας. 

12.2. Η τελετή διενεργείται ανά ακαδημαϊκό έτος, σε 
τακτικές Συνεδρίες της Συνέλευσης του Τ μήματος Ε.Τ.Ε.Τ. 
του Π.Ι. Η τελετή αναγόρευσης και καθομολόγησης και 
το τυπικό της, όπως και ο τύπος του Διδακτορικού Δι¬ 
πλώματος, ορίζονται από σχετικές αποφάσεις της Συ¬ 
γκλήτου του Π.Ι. 

Ο υποψήφιος Διδάκτορας του Τμήματος Ε.Τ.Ε.Τ. του 
Π.Ι. καθομολογεί τον κάτωθι όρκο: 

«ΕΠΕΙΔΗ ΤΗΣ ΔΙΑΣΗΜΟΥΤΩΝ ΚΑΛΩΝ ΤΕΧΝΩΝ ΣΧΟ¬ 
ΛΗΣ, ΤΟΥ ΠΡΥΤΑΝΕΩΣ ΕΠΙΝΕΥΟΝΤΟΣ, ΕΙΣ ΤΟΥ ΕΑΥ- 
ΤΟΥ(ΗΣ) ΔΙΔΑΚΤΟΡΑΣ ΤΟΥ ΤΜΗΜΑΤΟΣ ΕΙΚΑΣΤΙΚΩΝ 
ΤΕΧΝΩΝ ΚΑΙ ΕΠΙΣΤΗΜΩΝΤΗΣΤΕΧΝΗΣ ΕΞΙΩΣΕ ΔΟΚΙΜΑ- 
ΣΙΑΙ ΗΜΑΣ, ΑΥΤΩ ΚΛΙΤΗ ΠΡΥΤΑΝΕΙΑ ΔΗΜΟΣΙΑ ΠΙΣΤΗΝ 
ΔΙΔΟΜΕΝ ΤΗΝΔΕ. ΤΗΣ ΜΕΝ ΕΠΙΣΤΗΜΗΣ ΩΣ ΟΙΟΝ ΤΕ 
ΜΑΛΙΣΤΑ ΕΝ ΤΩ ΒΙΩ ΕΠΙΜΕΛΗΣΕΣΘΑΙ ΚΑΠΙ ΤΟ ΤΕΛΕΙΟ- 
ΤΕΡΟΝ ΑΥΤΗΝ ΠΡΟΑΓΑΓΕΙΝ ΚΑΙ ΑΓΛΑΙΣΑΣΘΑΙ ΕΙ ΠΑΡΑ- 
ΣΕΣΘΑΙ ΜΗΔΕ ΧΡΗΣΕΣΘΑΙ ΤΑΥΤΗ ΕΠΙ ΧΡΗΜΑΤΙΣΜΩ Η 
ΚΕΝΟΥ ΚΛΕΟΥΣ ΘΗΡΑ, ΑΛΛΑ ΕΦ Ω ΕΠΑΥΓΑΖΗ ΠΑΝ ΔΕ 
ΠΟΙΗΣΕΙΝ ΠΡΟΘΥΜΩΣ ΕΤΙ ΑΝ ΜΕΛΛΗ ΕΙΣ ΕΥΣΕΒΕΙΑΣ 
ΝΟΙΣΕΙΝ ΚΑΙ ΚΟΣΜΟΝ ΗΘΩΝ ΚΑΙ ΣΕΜΝΟΤΗΤΑ ΤΡΟΠΩΝ. 
ΜΗΔΕΤΗΣΤΩΝ ΑΛΛΩΝ ΔΙΔΑΣΚΑΛΙΑΣ ΣΥΝ ΑΒΕΛΤΗΡΙΑ 
ΚΑΤΕΠΙΧΕΙΡΗΣΕΙΝ. ΠΟΤΕ ΚΕΝΟΣΟΦΟΣ ΠΕΡΠΕΡΕΥΟΜΕ- 
ΝΟΙ ΚΑΙ ΤΑΣ ΕΚΕΙΝΟΣ ΔΕΔΟΓΜΕΝΑ ΚΑΤΑΣΟΦΙΣΤΕΥΕΙΝ 
ΠΕΠΡΩΜΕΝΟΙ ΜΗΔΕ ΚΑΠΗΛΕΥΕΙΝΤΗΝ ΕΠΙΣΤΗΜΗΝ ΚΑΙ 
ΤΟ ΑΞΙΩΜΑ ΤΟΥ ΤΩΝ ΜΟΥΣΩΝ ΘΙΑΣΩΤΟΥ ΑΙΣΧΥΝΕΙΝ 
ΤΗ ΤΩΝ ΗΘΩΝ ΑΚΟΣΜΙΑ. ΤΑ ΥΤΗΝ ΜΟΙΤΗΝ ΕΠΑΓΓΕΛΙΑ 
ΕΠΙΤΕΛΟΥΝΤΙ (ΕΠΙΤΕΛΟΥΣΗ) ΕΙΗ ΜΟΙΤΟΝ ΘΕΟΝ ΑΡΩ¬ 
ΓΟΝ ΚΤΗΣΑΣΘΑΙ ΕΝ ΤΩ ΒΙΩ». 

Ο υποψήφιος διδάκτορας, πριν από την αναγόρευση 
και καθομολόγησή του από τη Συνέλευση του Τμήματος 
Ε.Τ.Ε.Τ. του Π.Ι., δύναται να αιτηθεί βεβαίωσης επιτυχούς 
Δοκιμασίας. Στον Διδάκτορα απονέμεται Διδακτορικό 
Δίπλωμα σε μεμβράνη και αποδεικτικό Διδακτορικού 
Διπλώματος. Το Διδακτορικό Δίπλωμα φέρει τις υπογρα- 
φέςτου Πρύτανη, του Προέδρου και του Προϊσταμένου 
της ΓραμματείαςτουΤμήματος Ε.Τ.Ε.Τ.του Π.Ι., καθώς και 
τη σφραγίδα του Π.Ι. 

Άρθρο 13 
Λόγοι Διαγραφής 

13.1. Η Συνέλευση του Τμήματος Ε.Τ.Ε.Τ. του Π.Ι., μετά 
από πλήρως αιτιολογημένη εισήγηση της Τριμελούς 
Συμβουλευτικής Επιτροπής της υπό εκπόνηση Δ.Δ., 


δύναται να αποφασίσει τη διαγραφή υποψήφιου Δι¬ 
δάκτορα. Στη σχετική απόφαση διαγραφής εκτίθενται 
αναλυτικά και τεκμηριώνονται οι λόγοι διαγραφής. Δύο 
(2) συνεχόμενες, ετήσιες, αρνητικές εκθέσεις προόδου 
που καταδεικνύουν την ανεπαρκή παραγωγή έργου εκ 
μέρους του υποψήφιου Διδάκτορα τεκμηριώνουν επαρ¬ 
κή λόγο διαγραφής. 

13.2.0 υποψήφιος Διδάκτορας διαγράφεται επίσης με 
απόφαση της Συνέλευσης του Τμήματος Ε.Τ.Ε.Τ. του Π.Ι., 
έπειτα από σχετική αίτησή του. 

Άρθρο 14 

Τελικές και Μεταβατικές διατάξεις 

Το σύνολο των υποψηφίων Διδακτόρων του Τμήμα¬ 
τος Ε.Τ.Ε.Τ. του Π.Ι., μετά από την έγκριση του παρόντος 
Κ.Δ.Σ., υπόκεινται στις διατάξεις του ν. 4485/2017 και 
στον παρόντα Κ.Δ.Σ. Οι διατάξεις του ν. 4485/2017 εφαρ¬ 
μόζονται και για τους υποψήφιους Διδάκτορες του Τρή¬ 
ματος Ε.Τ.Ε.Τ. του Π.Ι. που έχουν γίνει δεκτοί πριν από την 
έναρξη ισχύος του παρόντος νόμου, εφόσον δεν έχει 
οριστεί, κατά την έναρξη ισχύος του παρόντος νόμου, 
η επταμελής Εξεταστική Επιτροπή του άρθρου 41 του 
ν. 4485/2017 (άρθρο 85, παρ. 5 του ν. 4485/2017). 

Οι υποψήφιοι Διδάκτορες του Τμήματος Ε.Τ.Ε.Τ. του 
Π.Ι., οι οποίοι, κατά την έναρξη ισχύος του παρόντος 
Κ.Δ.Σ., έχουν υπερβεί το προβλεπόμενο ανώτατο χρο¬ 
νικό διάστημα για την ολοκλήρωση και υποστήριξη της 
Δ.Δ. τους, οφείλουν να ολοκληρώσουν τη συγγραφή της 
Δ.Δ. εντός διετίας από την έναρξη ισχύος του παρόντος 
Κ.Δ.Σ. και να αιτηθούν τη δημόσια δοκιμασία και αξιο¬ 
λόγησή τους σύμφωνα με τα οριζόμενα στο άρθρο 11 
του παρόντος Κ.Δ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΓΕΩΡΓΙΟΣ ΚΑΨΑΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'813/07.03.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐρά€$Κ.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 























